་ལ་ཕོག་པས་ཨ་ལས་མེའི་ཟེར་རྩེ་མོ་རྣོ་ཞིང་རེག་བྱ་
ཚ་བ་ཕྲ་ལ་མྱུར་བ་དྷུ་ཏིར་སོང་བས་སྙིང་གའི་ཧཱུྃ་དང་མགྲིན་པའི་ཨཱཿབཅོམ། སྤྱི་བོའི་ཧཾ་ལ་རེག་པས། ཧཾ་ལས་བྱང་སེམས་ཀྱི་དྭངས་མ་ཤིན་ཏུ་ཕྲ་བའི་
རྒྱུན་དྷུ་ཏིར་ཟག་པས་སྙིང་གའི་ཧཱུྃ་དང་མགྲིན་པའི་ཨཱཿགསོས། དེའི་ནུས་པས་ལྟེ་བའི་མེ་ཆེར་འབར། ཧཾ་ལས་བྱང་སེམས་འཛག་ཅིང་འབར་བ་དང་
འཛག་པ་དྷུ་ཏིར་ཐིམ་པས། འབར་བའི་ནུས་པས་ལུས་དྲོད་ཀྱིས་གང་ཞིང་ནད་གདོན་སྡིག་སྒྲིབ་དང་རྟོག་པ་བསྲེགས། འཛག་པའི་སྟོབས་ཀྱིས་དྷུ་ཏིའི་
ནང་ཐམས་ཅད་བྱང་སེམས་ཀྱིས་གང༌། ལུས་ལ་བདེ་བ་སྐྱེས། སེམས་ལ་ཡེ་ཤེས་སྐྱེས་པར་བསམ། རླུང་ཁ་སྦྱོར་མན་ངག་ལྟར་བཟུང༌། དེ་ལྟར་ཡུན་
836

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
དུ་བགྱིས་པས་བདེ་དྲོད་འབར་ཞིང་གསལ་སྟོང་གི་ཏིང་ངེ་འཛིན་སྐྱེ། དེ་ལྟར་གོམས་ནས་རང་བྱུང་གི་ཡེ་ཤེས་སྐྱེ་ཞིང་ཡེ་ཤེས་དེས་ཕྱི་རོལ་གྱི་སྣོད་
བཅུད་ཐམས་ཅད་ལ་རྒྱས་བཏབ་ནས་བསྒོམས་པས་བསྐྱེད་རྫོགས་ཀྱི་མཚན་འཛིན་སྦྱངས་ནས་སྣང་སྟོང་ཟུང་འཇུག་གི་ཏིང་འཛིན་སྐྱེ་ཞིང་ཆོས་ཀྱི་སྐུ་
མྱུར་དུ་མངོན་པར་བྱེད་པའི་ལམ་ཟབ་མོའོ། །དེ་ལྟར་བསྐྱེད་རྫོགས་ཟུང་འཇུག་ནི་མཉམ་པར་བཞག་པའི་རྣལ་འབྱོར་རོ། །སྤྱི་དོན་གཉིས་པ་མཉམ་
པར་མ་བཞག་པའི་རྣལ་འབྱོར་ལ་བཅུ། ཉལ་བའི་རྣལ་འབྱོར་དང༌། ལྡང་བ། ཁྲུས། བཟླས་པ། མཆོད་གཏོར། བསྟོད་པ། ཁ་ཟས། སྤྱོད་
ལམ། རྗེས་ཆགས། ཕན་ཡོན་རྣམས་སོ། །དང་པོ་ཉལ་བའི་རྣལ་འབྱོར་ནི། རང་ཉིད་ལྷན་སྐྱེས་སྟོང་པའི་ངང་དུ་ཉལ་བ་དང༌། ཞུ་བདེ་ལྷན་སྐྱེས་བདེ་
བའི་ངང་དུ་ཉལ་བའོ། །དང་པོ་སྟོང་པའི་ངང་དུ་ཉལ་བ་ནི། རང་གི་སྙིང་གའི་ས་བོན་ལས་འོད་འཕྲོས། ཁམས་གསུམ་སྣོད་བཅུད་ཐམས་ཅད་ལ་ཕོག་
པས་སྲུང་འཁོར་ལ་ཐིམ། དེ་དུར་ཁྲོད་སོགས་ལ། དེ་བདུད་རྩིའི་རྒྱ་མཚོ་ལ། དེ་པད་སྡོང༌། དེ་གཞལ་ཡས་ཁང་། དེ་གདན་འཁོར་དང་བཅས་
པར། དེ་གཙོ་བོ་ཡབ་ཡུམ་བརྒྱད་ལ། དེ་གཙོ་བོའི་ཡུམ་ལ། དེ་ཡབ་ལ། ཡབ་ཐུགས་ཀའི་ས་བོན་ཧྲཱིཿལ། ཧྲཱིཿཡིག་ནམ་མཁར་འཇའ་ཡལ་བ་ལྟར་མི་
དམིགས་པའི་སྟོང་གསལ་ཆེན་པོའི་ངང་དུ་སེང་གེའི་ཉལ་སྟབས་ཀྱིས་ཉལ་བར་བྱའོ། །གཉིས་པ་བདེ་བའི་ངང་དུ་ཉལ་བ་ནི། གཞལ་ཡས་ཁང་དང་
གདན་རྣམས་མི་བསྡུ་བར་ཕྱོགས་མཚམས་ཀྱི་གཙོ་བོ་བརྒྱད་གཙོ་བོའི་ཐུགས་ཀའི་ཧྲཱིཿལ་ཐིམ། བདག་ཉིད་གཙོ་བོ་ཡབ་ཡུམ་སྙོམས་པར་ཞུགས་པའི་
རྗེས་ཆགས་བདེ་བ་ཆེན་པོའི་མེས་ཡབ་ཡུམ་ལྟེམ་གྱིས་ཞུ་ནས་བྱང་སེམས་ཐིག་ལེ་འོད་འབར་བར་གྱུར་པར་བསམ་པའི་ངང་དུ་བདེ་བར་ཉལ་
837

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལོ། །དེས་ནི་གནས་སྐབས་སུ་ཐ་མལ་པའི་གཉིད་ཀྱིས་མི་བརྫི་ཞིང་མཐར་འཆི་བ་སྦྱོང་བར་བྱེད་དོ། །གཉིས་པ་ལྡང་བའི་རྣལ་འབྱོར་ནི། སྟོང་པའི་
ངང་ལས་དང་། བདེ་བའི་ངང་ལས་སོ། དང་པོ་སྟོང་པའི་ངང་ལས་ལྡང་ན། གཉིད་སད་མ་ཐག་ཧྲཱིཿཞེས་བརྗོད་པས་རང་གི་ཤེས་པ་འོད་གསལ་བ་གཙོ་
བོ་ཡབ་ཡུམ་དུ་ལམ་གྱིས་གསལ་བའི་ཐུགས་ཀའི་ཧྲཱིཿལས་ཧྲཱིཿའཕྲོས་ཤིང་ངག་ཏུ་བརྗོད་པས། རྟེན་བརྟེན་པར་བཅས་པའི་དཀྱིལ་འཁོར་སྣོད་བཅུད་
དང་བཅས་པ་སྐད་ཅིག་མར་རྟེན་བརྟེན་པའི་ཚུལ་ཏུ་ཕྲིན་ལས་ལ་འཇུག་པའི་ཡུལ་དུ་རང་རང་གཟུགས་སྐུ་གསལ་བར་ལྡང་ངོ༌། །གཉིས་པ་བདེ་བའི་
ངང་དུ་ལྡང་བ་ནི། རང་བཞིན་གྱི་གནས་ནས་སྐྱོད་བྱེད་ཀྱི་མཁའ་འགྲོ་ལྔ་བྱོན་ནས་བརྡས་བསྐུལ་བས། འབྲས་བུའི་རྡོ་རྗེ་འཛིན་པ་བཞེངས་པའི་ཚུལ་
གྱིས་ལངས་ལ། གཙོ་བོ་ཡབ་ཡུམ་གསལ་བཏབ་པའི་ཐུགས་ཀའི་ཧྲཱིཿའི་འོད་ཀྱིས་རྟེན་དང་བརྟེན་པར་བཅས་པ་སྔར་ལྟར་རྫོགས་པར་ལྡང་བར་
བྱའོ། །དེ་གཉིས་གང་བྱས་ཀྱང་གནས་སྐབས་ཐ་མལ་པའི་གཡེང་བས་མི་བརྫི་ཞིང་མཐར་ཐུག་སྐྱེ་བ་སྦྱོང་བར་བྱེད་དོ། །གསུམ་པ་ཁྲུས་ཀྱི་རྣལ་འབྱོར་
ནི། རང་གི་ཐུགས་ཀའི་ས་བོན་གྱི་འོད་ཀྱིས་རིགས་ལྔ་སོགས་དབང་ལྷ་ཐམས་ཅད་མདུན་གྱི་ནམ་
མཁར་སྤྱན་དྲངས། མཆོད་ཅིང་བསྟོད་ནས། གསོལ་བ་བཏབ་པས། རིགས་ལྔས་བུམ་པ་བདུད་རྩིས་གང་བར་
བསྣམས་ནས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུྃ། ཞེས་རང་གི་སྤྱི་བོ་ནས་བླུག་
ཅིང་ཁྲུས་བགྱིས་པས་ཕྱི་ནང་གི་དྲི་མ་ཐམས་ཅད་དག །ཡེ་ཤེས་ཀྱི་བདུད་རྩིས་ལུས་མེར་གྱིིས་
838

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
གང་བར་བསམ་ཞིང་དྲི་བཟང་གི་ཆུས་ཁྲུས་བྱ། མཐར་དབང་ལྷ་རང་གནས་སུ་གཤེགས་པའམ་རང་ལ་བསྡུའོ། །དེས་ནི་གནས་སྐབས་སུ་ཏིང་ངེ་
འཛིན་གྱི་གྲོགས་སུ་འགྱུར་ཞིང་མཐར་ཐུག་ཉེས་ལྟུང་ཐམས་ཅད་དག་པར་འགྱུར་རོ། །བཞི་པ་བཟླས་པའི་རྣལ་འབྱོར་ནི། སྔར་ལྟར་རྟེན་དང་བརྟེན་པ་
བཅས་གསལ་བཏབ་ཅིང་། བདག་ཉིད་གཙོ་བོ་ཡབ་ཀྱི་ཐུགས་ཀར་ཉི་མའི་དབུས་སུ་ཧྲཱིཿདམར་པོའི་མཐར་
སྔགས་གང་བཟླ་བས་བསྐོར་བ། གཡས་སུ་འུར་སྒྲ་དང་བཅས་མྱུར་དུ་འཁོར་བ་ལས། དེ་འདྲ་
བའི་སྔགས་ཕྲེང་གཉིས་པ་འོད་ཟེར་གྱི་ཚུལ་དུ་ཆད། ཡབ་ཀྱི་ཞལ་ནས་ཐོན། ཡུམ་གྱི་ཞལ་དུ་
ཞུགས། ཡུམ་གྱི་ཐུགས་ཀའི་ས་བོན་ལ་འཁོར། གསུམ་གྱིས་དཀྲིས་ཏེ་དྲག་ཏུ་འཁོར་ཞིང་ཡང་དེ་
ལས་སྔགས་ཕྲེང་འོད་བཅས་གཉིས་པ་ཆད་དེ་ཡུམ་གྱི་གསང་བ་ནས་ཐོན། ཡབ་ཀྱི་གསང་བའི་
སྦུགས་སུ་ཞུགས།
ཐུགས་ཀའི་ས་བོན་སྔགས་བཅས་ལ་ཐིམ་ཏེ་དེ་ལྟར་མགལ་མེ་བསྐོར་བ་ལྟར་
རྒྱུན་མི་ཆད་པའི་སྔགས་ཀྱི་རང་སྒྲ་དང་བཅས་འཁོར་བར་གྱུར་པར་བསམ་པ་ནི། བདག་ཉིད་གཙོ་བོ་ཡབ་ཡུམ་ལ་
སྟེ། ཕྱོགས་མཚམས་ཀྱི་གཙོ་བོ་ཡབ་ཡུམ་དགུ་ལའང་རང་གི་ས་བོན་གྱི་མཐར་སྔགས་ཀྱིས་བསྐོར་ཏེ། འཕྲོ་འདུ་ནི་བདག་ཉིད་གཙོ་བོ་ཡབ་ཡུམ་ལྟར་
རིགས་བསྒྲེས་གསལ་གདབ་བོ། །ཡང་སྐབས་སུ། སྔགས་ཀྱི་འོད་ཟེར་ཕྱོགས་ཐམས་ཅད་དུ་འཕྲོས་པས་ཕྱོགས་
839

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བཅུར་བཞུགས་པའི་རྩ་བ་གསུམ་དང༌། སངས་རྒྱས་བྱང་སེམས་ཐམས་ཅད་ཀྱི་ཐུགས་གཉིས་
མེད་ཡེ་ཤེས་ཀྱི་བརྟན་གཡོའི་ཚེ་བསོད་དཔལ་འབྱོར་ཐམས་ཅད་འོད་ཀྱི་རྣམ་པར་བཀུག་ནས་
རང་གི་ཐུགས་ཀའི་ས་བོན་ལ་བསྟིམ་པ་སྐབས་སྐབས་སུ་བྱ་ཞིང་ཡུན་གོང་ལྟར་དུ་བྱའོ། །སྔགས་ནི་སྤྱི་དྲིལ་རིང་ཐུང་གཉིས་ཀྱང་
མོས་ན་བྱ་ཞིང་། ཡང་ན། ཨོཾ་ཨཱཿཧཱུྃ་ཧྲཱིཿབཛྲ་གུ་རུ་པདྨ་བཛྲ་དེ་ཝ་ཌཱ་ཀི་ནཱི་སརྦ་སིདྡྷི་ལ་ལ་ཧཱུྃ་ཨཱཿ ཞེས་པ་
དང་། ཡང་ན། ཨོཾ་ཨཱཿཧཱུྃ་བཛྲ་གུ་རུ་དེ་ཝ་ཌཱ་ཀི་ཨེ་ཝཾ་ཧྲཱིཿམ་སྭཱ་ཧཱ། ཞེས་པ་རྣམས་གང་མོས་བྱའོ། །དེ་ལྟར་སྔགས་གང་
བྱེད་ཀྱང་ཏིང་ངེ་འཛིན་མ་ཡེང་ཞིང་གཞན་ཚིག་གིས་བར་མ་ཆོད་པར་སྔགས་ཀྱི་སེལ་སྤངས་ལ་བཟླའོ། །གྲངས་ནི། སྤྱི་དྲིལ་ཆེན་པོ་ཡིན་ན་ཁྲི། ཆུང་
བ་ལ་འབུམ། ཡང་ན་སྔགས་འོག་མ་གཉིས། གཙོ་བོ་ལ་འབྲུ་གསུམ། གཙོ་བོ་གཞན་བརྒྱད་ལ་ཁྲི་ཕྲག་རེ་རེ། དེ་ལྟར་གྲངས་ཚད་བཤད་ཀྱང་ཕལ་
ཆེར་དྲོད་རྟགས་དང་བསྟུན་ནོ། །གྲངས་ཚད་ནི་དཀྱིལ་འཁོར་གྱི་བྱ་བ་དང་ཕྲིན་ལས་རྣམས་ལ་འཇུག་པའི་དབང་དུ་བྱས། བྱང་ཆུབ་བསྒྲུབ་པ་ལ་ནི་
ཚད་བཟུང་མེད་དེ་ཇི་སྲིད་ཀྱི་བར་རོ། །སྔགས་བཟླ་བའི་ཚེ་ཧ་ཅང་རིང་ན་དབུགས་ཀྱིས་མི་འཁྱོལ། ཐུང་ན་ཚེ་ལ་གཟན་ཅིང་ཁ་དོག་ཀྱང་མི་
གསལ། དྲག་ཅིང་རྩུབ་ན་ཁམས་ལ་གཟན་ཅིང་མི་མ་ཡིན་ལ་ལ་བརྒྱལ་ཞིང་རེངས། ཞན་ན་སྔགས་ཀྱི་ངར་མི་ཐོན། དལ་ན་གྲངས་ཉུང༌། བྲེལ་ན་
སྒྲོས་མི་ཐོན་པས་རན་ཅིང་ཚོད་ཟིན་པར་བཟླའོ། །ཡང་ན་གཙོ་བོ་དགུ་སོ་སོའི་སྔགས་བཟླ་བར་འདོད་ན་དགོངས་འདུས་ཀྱི་སྒྲུབ་དཀྱིལ་དང་འཛབ་
840

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
དགོངས་རྣམས་སུ་བལྟ་བར་བྱའོ། །དེས་ནི་གནས་སྐབས་སུ་ཐུན་མོང་གི་དངོས་གྲུབ་ཚེགས་མེད་པར་ཐོབ་ཅིང་མཐར་ཐུག་ལྷས་རྗེས་སུ་འཛིན་ཅིང་
ཕྱིར་མི་ལྡོག་པའི་འབྲས་བུ་ཐོབ་པར་འགྱུར་རོ། །ལྔ་པ་མཆོད་པ་དང་སྨན་རཀ་གཏོར་མའི་རིམ་པ་དང༌། དྲུག་པ་བསྟོད་པའི་རྣལ་འབྱོར་ནི། དགོངས་
འདུས་ཀྱི་སྒྲུབ་གཞུང་གཞན་ལྟར་རྣལ་འབྱོར་པའི་བློ་ཚོད་དང་བསྟུན་ནས་བྱའོ། །དེའི་མཆོད་གཏོར་གྱི་གནས་སྐབས་སུ་ལྷ་དགྱེས་ཤིང་བར་ཆད་མི་
འབྱུང༌། མཐར་ཐུག་ཚོགས་གཉིས་རྫོགས་ཤིང་ལྟུང་བ་དག་པར་འགྱུར་རོ། །བསྟོད་པ་ནི་གནས་སྐབས་སུ་ཀུན་གྱིས་བཀུར་ཞིང་ཕྲིན་ལས་གང་
བརྩམས་དམིགས་སུ་ཆུད་ལ། མཐར་ཐུག་མཚན་དཔེ་ཕུན་སུམ་ཚོགས་པ་ཐོབ་པར་འགྱུར་རོ། །བདུན་པ། ཁ་ཟས་ཀྱི་རྣལ་འབྱོར་ནི། རྒྱས་པ་ཁ་
ཁ་ཐབ་ཁུང་དུ་
ཟས་ཀྱི་རྣལ་འབྱོར་དུ་བལྟ་ཞིང་འདིར་ཡང་བདག་ཉིད་ལྷར་གསལ་བའི་ལག་གཡས་དགང་གཟར་དང་གཡོན་བླུགས་གཟར།
བསམ། ལྟེ་བའི་གཏུམ་མོའི་མེས་ལུས་ཐམས་ཅད་གང་བའི་དབུས་སུ་པདྨ་བཛྲ་སོགས་གཙོ་བོ་ཡབ་ཡུམ་དགུ་གསལ་བཏབ། བཟའ་བཏུང་ཨཽ་
ཨཱཿཧཱུྃ་ཧ་ཧོཿཧྲཱིཿས་བདུད་རྩིར་བྱིན་གྱིས་བརླབས་ཏེ། ལྷ་ལ་སྲེག་རྫས་དང་མཆོད་རྫས་ཀྱི་ཚུལ་དུ་ཕུལ་བར་དམིགས་ཏེ་ཆགས་ཞེན་མེད་པར་
ལོངས་སྤྱོད། ལྷག་མ་ཡི་གེ་གསུམ་གྱིས་བྱིན་གྱིས་བརླབས་ནས། ལྷག་མ་ལ་དབང་བའི་འབྱུང་པོ་རྣམས་ལ། ཨོཾ་ཨུཙྪིཥྚ་བ་ལིཾ་བྷཀྵ་སཱི་
སྭཱ་ཧཱ། ཞེས་སེ་གོལ་གྱི་སྒྲ་དང་བཅས་སྦྱིན་ནོ། །དེས་ནི་གནས་སྐབས་ཡོངས་སུ་དག་པ་དང༌། མཐར་ཐུག་ལྷ་དགྱེས་པ་བསྐངས་ནས་དངོས་གྲུབ་
རྣམ་པ་གཉིས་འགྲུབ་པར་འགྱུར་རོ། །བརྒྱད་པ། སྤྱོད་ལམ་གྱི་རྣལ་འབྱོར་ནི། དུས་རྟག་ཏུ་ཕྱི་སྣོད་ཀྱི་འཇིག་རྟེན་གཞལ་ཡས་ཁང་དང་ནང་བཅུད་ཀྱི་
841

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
སེམས་ཅན་ཐམས་ཅད་རྩ་བ་གསུམ་གྱི་ལྷར་མོས་ཤིང༌། དེ་རྣམས་ཀྱང་འོད་དང་འོད་ཟེར་གྱིས་ཀུན་ཏུ་ཁྱབ་པ་སྣང་ལ་རང་བཞིན་མེད་པར་བལྟ་
ཞིང་། བདག་ཉིད་པདྨ་བཛྲ་རྩལ་གྱི་ང་རྒྱལ་དང་མ་བྲལ་བའི་ངང་ནས། དབང་པོ་རྣམས་ཡུལ་ལ་འཇུག་པའི་ཚེ་ལྷ་ལ་ལྷས་མཆོད་པ་དང་། ལྷ་དང་ལྷ་
མོ་སྙོམས་འཇུག་འདོད་ཡོན་གྱི་བདེ་བར་མཆོད་པ་དང༌། ཡུལ་ཀུན་རྟོག་པས་བསླད་པའི་ཆགས་ཞེན་མེད་པར་ཐམས་ཅད་ཀྱང་གཟུགས་སྣང་ལྷ་དང་ལྷ་
མོ། གྲག་པ་སྔགས་ཀྱི་སྒྲ། འགྱུ་དྲན་ཏིང་ངེ་འཛིན། བྱ་བ་ཐམས་ཅད་གཞན་དོན། ལས་ཐམས་ཅད་ཀྱང་སྒྱུ་མ་ལྟ་བུ་ངོ་བོ་མ་གྲུབ་པར་བལྟ་ཞིང་
འདོད་དགུར་བསྒྱུར་རོ། །དེས་ནི་གནས་སྐབས་སུ་ཀུན་སྤྱོད་ཐམས་ཅད་ལམ་དུ་འགྱུར་བ་དང་། མཐར་ཐུག་རྒྱལ་བའི་དགོངས་སྤྱོད་ཕྲིན་ལས་ཐམས་
ཅད་འགྲུབ་པར་འགྱུར་རོ། །དགུ་པ། རྗེས་ཆགས་ཀྱི་རྣལ་འབྱོར་ནི། ཁྱད་པར་བ་དང་ཐུན་མོང་བ་གཉིས་ལས། དང་པོ་ཁྱད་པར་བ་ནི། རྩ་རླུང་རྡོ་
རྗེའི་དྲ་མིག་ལམ་འབྲས་བུ་དང་བཅས་པའི་ནང་དུ་རྟོགས་པར་བྱ་ཞིང་། གཉིས་པ་ཐུན་མོང་བ་ནི། ཡུལ་དབང་གིས་སྨིན་པ་ལ་བྱར་རུང་ཞིང་གཞན་དུ་
ནི་ཉེས་པར་འགྱུར་རོ། །རིག་མ་མཚན་ལྡན་དབང་གིས་སྨིན་པར་བྱས་པ་ལ་ནི། བདག་ཉིད་པདྨ་བཛྲ་རིག་མ་ཡུམ་གསང་བ་ཡེ་ཤེས་སུ་བསྐྱེད་ཅིང་ང་
རྒྱལ་བརྟེན་པ་ལྷའི་འདུ་ཤེས།
མཁའ་གསང་སྔར་བཤད་པ་ལྟར་བྱིན་གྱིས་བརླབས་ཤིང་ཡབ་ཡུམ་གནས་གསུམ་དུ་ཡི་གེ་གསུམ་ལ་གསལ་བ་སྔགས་
ཀྱི་འདུ་ཤེས། ཐབས་འདིས་དེ་བཞིན་གཤེགས་པ་ཐམས་ཅད་མཆོད་ཅིང་གཞན་དོན་དུ་སངས་རྒྱས་ཐོབ་འདོད་བློ་ཆོས་ཀྱི་འདུ་ཤེས་ཏེ། འདུ་ཤེས་
གསུམ་དང་ལྡན་པས་སྙོམས་པར་འཇུག་ཅིང་། བསྲུབས་པ་དང་སྲུབ་པའི་སྦྱོར་བས་བདེ་བས་ལུས་ཀུན་ཁྱབ་པས་ན། བདེ་བའི་ངོ་བོ་སྟོང་པར་ལྡང་
842

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
ཞིང་། དེ་གཉིས་ཟུང་འཇུག་གི་ངང་དུ་མཉམ་པར་བཞག་གོ། །ཚུལ་འདི་ནི་གོམས་པར་བྱས་པའི་དབང་དུ་བྱས་ལ། གསར་བུས་ནི་ཐོག་མར་སྦྱང་
བའི་གོམས་སྟབས་དང་མི་ལྡན་པས་ཚུལ་འདི་ལྟ་བུ་བགྱིས་ན་འགལ་ཚབས་ཅན་དུ་འགྱུར་བས་སྦྱང་བ་སོགས་གཞུང་ཁྲིད་དུ་ལྟའོ། །ཆགས་སོགས་
འཇིག་རྟེན་པའི་བདེ་བ་རང་ག་མ་ནི་ནམ་ཡང་མ་ཡིན་ནོ། །དེས་ནི་གནས་སྐབས་སུ་ཉོན་མོངས་མི་བརྫི་ཞིང་། མཐར་ཐུག་ལྷན་ཅིག་སྐྱེས་པའི་ཡེ་ཤེས་
སྐྱེ་བར་འགྱུར་རོ། །བཅུ་པ་ཕན་ཡོན་ནི། གནས་སྐབས་སུ་སྤྲོ་བ་བསྐྱེད་ནས་ཤུགས་ལ་བཤད་པས། མཐར་ཐུག་འདི་ལྟ་བུ་ལན་ཅིག་ཉམས་སུ་བླངས་
ཀྱང་། རིང་པོར་མི་ཐོགས་པར་རྫོགས་པའི་བྱང་ཆུབ་ཐོབ་པར་འགྱུར་ན། རྒྱུན་འཁྱེར་དུ་བགྱིས་པས་ནི་ལྟ་སྨོས་ཀྱང་ཅི་དགོས་སོ། །མཐར་རྗེས་ཀྱི་བྱ་
བར། ཐུན་མཚམས་རྣམས་སུ་བསྡུ་རིམ་བྱས་ཏེ་སླར་ལྷའི་ང་རྒྱལ་གྱིས་དགེ་བའི་བྱ་བ་གང་ཡིན་ལ་འཇུག་ཅིང༌། སླར་མི་འགྱང་བར་ལྷ་གསལ་གདབ་
པ་ནི་བཤད་མ་ཐག་པ་ལྟར་བྱ་ཞིང་ཞིབ་ཆ་རྣམས་རྡོ་རྗེ་སློབ་དཔོན་མཚན་ལྡན་གྱི་གསུང་ལས་ཀྱང་བསླབ་པར་བྱའོ། །དེ་ལྟར་བླ་མ་དགོངས་འདུས་
ལས་རྩ་གསུམ་སྤྱི་དྲིལ་གྱི་སྒྲུབ་པ་ཡིད་བཞིན་ནོར་བུ་ལས་ཅུང་ཟད་བསྡུས་ཏེ་རང་ཉིད་ཉམས་སུ་བླང་བ་དང་གཞན་ལའང་ཕན་པའི་བློས་ཟབ་གཏེར་
འདི་ཉིད་ལ་མཆོག་ཏུ་འཛིན་པ་འབྲི་གུང་སྐྱུ་རའི་གདུང་གི་ཐ་ཤལ། རིག་འཛིན་ཆོས་ཀྱི་གྲགས་པས་ཕོ་བྲང་ཆེན་པོ་བཀྲ་ཤིས་